ไทยพาณิชย์ลุยขาย3กองทุนระยะสั้นชู2.75%
บลจ.ไทยพาณิชย์ ลุยกองตราสารหนี้ระยะสั้น 3-6 เดือนต่อเนื่อง&nbsp; เปิดขายอีก 3 กองทุน จ่ายผลตอบแทนสูงสุด 2.75% ต่อปี &nbsp;นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์&nbsp; เปิดเผยว่า บริษัทฯ ยังคงมีนโยบายออกกองทุนตราสารหนี้ระยะสั้นอย่างต่อเนื่อง โดยจะมีกองทุนใหม่ออกมาอีก 3 กองทุน มีระยะเวลาลงทุน 3-6 เดือน ส่วนนโยบายการลงทุนจะมีให้เลือกทั้งที่เป็นเงินฝากธนาคารต่างประเทศผสมกับตราสารหนี้ระยะสั้นภายในประเทศไทยเพื่อเพิ่มผลตอบแทน กับกองทุนที่ลงในตราสารหนี้ระยะสั้นภายในประเทศอย่างเดียว โดยจะเสนอขายนับจากวันนี้ไปจนถึงวันที่ 14 มี.ค.2554 ด้วยเงินลงทุนขั้นต่ำเพียง 10,000 บาท
9 มี.ค. 2554

บลจ.ไทยพาณิชย์ ลุยกองตราสารหนี้ระยะสั้น 3-6 เดือนต่อเนื่อง  เปิดขายอีก 3 กองทุน จ่ายผลตอบแทนสูงสุด 2.75% ต่อปี  นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์  เปิดเผยว่า บริษัทฯ ยังคงมีนโยบายออกกองทุนตราสารหนี้ระยะสั้นอย่างต่อเนื่อง โดยจะมีกองทุนใหม่ออกมาอีก 3 กองทุน มีระยะเวลาลงทุน 3-6 เดือน ส่วนนโยบายการลงทุนจะมีให้เลือกทั้งที่เป็นเงินฝากธนาคารต่างประเทศผสมกับตราสารหนี้ระยะสั้นภายในประเทศไทยเพื่อเพิ่มผลตอบแทน กับกองทุนที่ลงในตราสารหนี้ระยะสั้นภายในประเทศอย่างเดียว โดยจะเสนอขายนับจากวันนี้ไปจนถึงวันที่ 14 มี.ค.2554 ด้วยเงินลงทุนขั้นต่ำเพียง 10,000 บาท 
สำหรับ 2 กองทุนแรก มูลค่ากองทุนละ 5,000 ล้านบาท ผสมเงินฝากธนาคารต่างประเทศกับตราสารหนี้ในประเทศ  ได้แก่ กองทุนเปิดไทยพาณิชย์ตราสารหนี้ 6M10(SCBFI6M10) อายุ 6 เดือน คาดผลตอบแทนประมาณ 2.75% ต่อปี มีนโยบายการลงทุนในเงินฝากธนาคารบาร์เคลย์ หรือ ธนาคาร HSBC หรือธนาคาร National Bank of Abu Dhabi ในสาธารณรัฐอาหรับเอมิเรสต์ (UAE)โดยมีอันดับความน่าเชื่อถือจากฟิทช์เรทติ้งส์ อยู่ที่ F1+ มีสัดส่วนการลงทุน 20% เงินฝากธนาคาร Union National Bank ในสาธารณรัฐอาหรับเอมิเรสต์ อันดับความน่าเชื่อถืออยู่ ที่ F1 สัดส่วน 25% หุ้นกู้ระยะสั้นธนาคารทหารไทย และ ธนาคารสแตนดาร์ดชาร์เตอร์ด (ไทย) อันดับความน่าเชื่อถืออยู่ที่ F1/ F1+ สัดส่วน 50% ที่เหลือเป็นพันธบัตรรัฐบาลไทย 5% พร้อมปิดความเสี่ยงจากอัตราแลกเปลี่ยนเรียบร้อยแล้วเมื่อเทียบกับกองทุนตราสารหนี้ประเภทเดียวกันที่อยู่ในตลาดขณะนี้ถือได้ว่ากองทุนดังกล่าวให้ผลตอบแทนที่ดีมาก
นอกจากนี้ยังมีกองทุนเปิดไทยพาณิชย์ตราสารหนี้ 3M5 (SCBFI3M5) อายุ 3 เดือน คาดผลตอบแทนประมาณ 2.50% ต่อปี โดยลงทุนในเงินฝากธนาคารออมสิน 20% หุ้นกู้ระยะสั้นและเงินฝากธนาคารต่างประเทศ ซึ่งได้รับการจัดอันดับเครดิตจากฟิทช์ เรทติ้งส์ อยู่ที่ F1/F1+ ในสัดส่วน 25% เท่ากัน คือ หุ้นกู้ระยะสั้นของธนาคารสแตนดาร์ดชาร์เตอร์ (ไทย)  และธนาคารทหารไทย และเงินฝาก ธนาคาร Union National Bank ในสาธารณรัฐอาหรับเอมิเรสต์  ส่วนที่เหลือลงทุนในพันธบัตรรัฐบาลไทย 5%
นางโชติกา กล่าว ส่วนอีก 1 กองทุนที่เหลือจะเน้นลงทุนตราสารหนี้ภายในประเทศเพียงอย่างเดียว ได้แก่ กองทุนเปิดไทยพาณิชย์พันธบัตรรัฐบาล 6M93 (SCBGB6M93) อายุ 6 เดือน ลงทุนตั๋วเงินคลังและเงินฝากประจำธนาคารไทยพาณิชย์ คาดผลตอบแทนประมาณ 2.00% ต่อปี